Temeljem čl. 19. Pravilnika o načinu i postupku zapošljavanja u OŠ Kostrena (Klasa: 012-03/19-01/1, Urbroj: 2170-55-01-19-01 od 28.02.2019.) Povjerenstvo za vrednovanje kandidata za zapošljavanje provesti će usmeno testiranje i razgovor (intervju) radi utvrđivanja sposobnosti, motivacije i vještina kandidata za obavljanje poslova spremačica, na određeno puno radno vrijeme do 6 mjeseci.

**Usmeno testiranje i intervju će se održati u četvrtak, 17. prosinca 2020. godine s početkom u 08:30 sati u OŠ Kostrena, Žuknica 1, 51221 Kostrena (u prostoriji školske zbornice**).

Intervju se vrednuje na način da svaki član Povjerenstva (ukupno tri člana) dodjeljuje kandidatu bodove od 0 do 10, nakon čega se ostvareni bodovi zbrajaju. Smatra se da je kandidat zadovoljio na razgovoru ako je dobio najmanje 50% bodova od ukupnog broja bodova.

Nakon provedenog usmenog testiranja i intervjua, Povjerenstvo utvrđuje rang-listu kandidata prema ukupnom broju ostvarenih bodova, a ravnatelj na temelju dostavljene rang-liste odlučuje između tri najbolje rangirana kandidata prema broju bodova i za tog kandidata traži prethodnu suglasnost Školskog odbora.

**Usmenom testiranju i razgovoru mogu pristupiti samo kandidati koji ispunjavaju formalne uvjete iz Natječaja i koji dobiju poseban pisani poziv za testiranje (putem elektroničke pošte, odnosno telefonskim putem ako u prijavi nisu naveli adresu elektroničke pošte). Za kandidata koji ne pristupi intervjuu, smatrat će se da je povukao prijavu na Natječaj.**

Napomena: Svi kandidati dužni su sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu). Kandidati su dužni sa sobom donijeti i zaštitnu masku sukladno važećim epidemiološkim mjerama.

Povjerenstvo za vrednovanje

kandidata za zapošljavanje